**LATVIJAS REPUBLIKAS MINISTRU KABINETA**

**RĪKOJUMS**

|  |  |  |
| --- | --- | --- |
| Rīgā | Nr. | 2016.gada \_\_\_\_\_\_\_\_\_\_ |

**.§**

**Par uzņēmējdarbības uzsākšanas un mazās uzņēmējdarbības ekosistēmu**

**un turpmāk nepieciešamajiem atbalsta stimuliem**

1. Pieņemt zināšanai Konceptuālo ziņojumu par uzņēmējdarbības uzsākšanas un mazās uzņēmējdarbības ekosistēmu un turpmāk nepieciešamajiem atbalsta stimuliem (turpmāk – konceptuālais ziņojums).
2. Atbalstīt konceptuālā ziņojuma 6.1. punktā piedāvātos risinājumus.
3. Ekonomikas ministrijai sadarbībā ar Finanšu ministriju un Labklājības ministriju un uzņēmumus pārstāvošajām organizācijām izstrādāt un līdz 2016.gada 11.oktobrim iesniegt izskatīšanai Ministru kabinetā iekļaušanai valsts 2017.gada budžeta likumprojekta paketē:
	1. grozījumus likumā „Par valsts sociālo apdrošināšanu” un, ja nepieciešams, papildus normatīvajos aktos, kas paredz noteikt iespēju strauji augošiem uzņēmumiem par katru nodarbināto, veikt minimālo fiksēto maksājumu – valsts sociālās apdrošināšanas obligātās iemaksas;
	2. Strauji augošu uzņēmumu (*start-up*) likumprojektu;

4. Ekonomikas ministrijai sadarbībā ar Finanšu ministriju un Labklājības ministriju un uzņēmumus pārstāvošajām organizācijām izstrādāt un līdz 2016.gada 11.oktobrim iesniegt izskatīšanai Ministru kabinetā Ministru kabineta noteikumu projektu, kas ietver jaunu atbalsta programmas veidu “Atbalsts augsti kvalificētu darbinieku piesaistei”, veicot finansējuma pārdali 3 miljonu euro apmērā no Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.1. pasākuma "Atbalsts jaunu produktu un tehnoloģiju izstrādei kompetences centru ietvaros" trešās projektu iesniegumu atlases kārtas uz 1.2.1.2. pasākumu „Atbalsts tehnoloģiju pārneses sistēmas pilnveidošanai”.

1. Tieslietu ministrijai sadarbībā ar Finanšu ministriju un Ekonomikas ministriju un uzņēmumus pārstāvošajām organizācijām līdz 2016.gada 31.decembrim Komerclikuma darba grupā izskatīt iespēju veikt grozījumus Komerclikumā, nosakot kārtību kādā darbinieki sabiedrībās ar ierobežotu atbildību var realizēt kapitāla daļu opcijas un personāla daļas, un nepieciešamības gadījumā līdz 2017.gada 1.maijam iesniegt grozījumus Komerclikumā izskatīšanai Ministru kabinetā.
2. Tieslietu ministrijai sadarbībā ar Ekonomikas ministriju un uzņēmumus pārstāvošajām organizācijām līdz 2016.gada 31.decembrim Komerclikuma darba grupā izskatīt iespēju veikt grozījumus Komerclikumā, kas paredz atvieglot uzņēmumu, kas atbilst strauji augošu uzņēmumu pazīmēm, likvidēšanas procedūru, t.i., precizēt normas attiecībā uz kreditoru informēšanu, likvidācijas sākuma finanšu pārskata sastādīšanu un sabiedrības atlikušās mantas sadali, un nepieciešamības gadījumā līdz 2017.gada 1.maijam iesniegt grozījumus Komerclikumā izskatīšanai Ministru kabinetā.
3. Finanšu ministriju sadarbībā ar Ekonomikas ministriju, Labklājības ministriju un uzņēmumus pārstāvošajām organizācijām izstrādāt un līdz 2016.gada 11.oktobrim iesniegt izskatīšanai Ministru kabinetā iekļaušanai valsts 2017.gada budžeta likumprojekta paketē grozījumus Mikrouzņēmumu nodokļa likumā, kas paredz mikrouzņēmumu nodokļa režīma turpināšanu līdz 2019.gada 1.janvārim.
4. Ekonomikas ministrijai sadarbībā ar Finanšu ministriju, Labklājības ministriju un uzņēmumus pārstāvošajām organizācijām izstrādāt un līdz 2017.gada 1.augustam iesniegt izskatīšanai Ministru kabinetā iekļaušanai valsts 2018.gada budžeta likumprojekta paketē likumprojektu, kas paredz pakāpeniskas izaugsmes stimula ieviešanu ar 2018.gada 1.janvāri, kā arī paredz vienkāršotu nodokļa ceturkšņa deklarāciju iesniegšanu Valsts ieņēmumu dienestā.
5. Finanšu ministrijai sadarbībā ar Ekonomikas ministriju un uzņēmumus pārstāvošajām organizācijām līdz 2017.gada 1.jūlijam iesniegt izskatīšanai Ministru kabinetā, iekļaušanai valsts 2018.gada budžeta likumprojekta paketē, grozījumus likumā “Par iedzīvotāju ienākuma nodokli” un, ja nepieciešams, papildus normatīvajos aktos, kas ar 2018.gada 1.janvāri paredz minimālā sliekšņa noteikšanu līdz kurām par veikto saimniecisko darbību tiek sniegts paziņojums Valsts ieņēmumu dienestam un fiksēta mēneša maksājuma ieviešanu maza apjoma uzņēmējdarbībai.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

**Iesniedzējs:**

Ministru prezidenta biedrs,

ekonomikas ministrs A.Ašeradens

**Vīza:**

Valsts sekretārs J.Stinka

14.09.2016. 11:40

500

L.Aršauska

67013238, Linda.Arsauska@em.gov.lv

I.Lore

67013099, Ilze.Lore@em.gov.lv